Kamu bisa jelasin ke aku soal Fakulti Kejuruteraan Mekanikal, Universiti Teknologi Malaysia dalam bahasa melayu?

Fakulti Kejuruteraan Mekanikal (FKM) ditubuhkan pada tahun 1975 di Universiti Teknologi Malaysia, kampus Jalan Gurney (kini Jalan Semarak) di Kuala Lumpur dengan bilangan pelajar terdaftar sebanyak 544 orang. Pada mulanya, fakulti ini mengandungi tiga jabatan, iaitu Jabatan Reka Bentuk dan Mekanik, Jabatan Termofluid dan Jabatan Petroleum dan Gas Asli,  antara jabatan yang ditawarkan kepada pelajar Diploma dan Ijazah Sarjana Muda.

Pada Mac 1983, Jabatan Petroleum dan Gas Asli dinaikkan kepada status fakulti menjadi Fakulti Kejuruteraan Kimia dan Kejuruteraan Sumber Asli. Sebagai gantian, Jabatan Kejuruteraan Pengeluaran dan Perindustrian ditubuhkan. .Semasa sesi akademik 1989/90,kampus Skudai yang baru di Johor menjadi kampus utama bagi universiti dan Fakulti Kejuruteraan Mekanikal juga berpindah ke premis baru.

34 tahun sejak penubuhannya, Fakulti ini telah mengalami perubahan besar dari segi struktur, program dan aktiviti akademik. Menjelang akhir tahun 2011, Fakulti ini terdiri daripada sepuluh jabatan yang menawarkan pelbagai program akademik dan perkhidmatan. Fakulti ini juga menempatkan sepuluh pusat / makmal kecemerlangan, lima belas makmal pengajaran / bengkel dan kemudahan komputer yang cemerlang bagi menyokong program-program akademik di peringkat ijazah dan lepasan ijazah, serta aktiviti penyelidikan dan pembangunan, dan perundingan.